laion/Wikipedia-Exotic huggingface dataset:
ফিলিপ অ্যাবট

ফিলিপ অ্যাবট (ইংরেজি: Philip Abbott) (মার্চ ২১, ১৯২৩ - ফেব্রুয়ারি ২৩, ১৯৯৮) একজন আমেরিকান চলচ্চিত্র ও টেলিভিশন অভিনেতা। মিরাকেল অব দি হোয়াইট স্ট্যালিয়ন্স (১৯৬৩)সহ পঞ্চাশ ও ষাটের দশকে বেশ কয়েকটি চলচিত্রে ফিলিপ সহকারী অভিনেতা হিসেবে অভিনয় করেন। তিনি ১৯৫২ থেকে ১৯৯৫ সাল পযর্ন্ত প্রায় একশতাধিক বিভিন্ন টেলিভিশন সিরিজে অতিথি শিল্পী হিসেবে উপস্থিত থাকেন। তিনি দি এফ বি আই (১৯৬৫), জেনারেল হসপিটাল (১৯৬৩), সু্ইট বার্ড অব ইয়ুথ (১৯৬২)সহ বেশ কয়েকটি জনপ্রিয় টেলিভিশন সিরিজের পরিচালক ছিলেন। ফিলিপ জেন ডুফরায়েন নামক এক অভিনেত্রী সঙ্গে বিবাহ বন্ধনে আবদ্ধ হন। তাদের তিনটি সন্তান ছিলঃ ডেভিট অ্যাবট, নেলসন অ্যাবট ও ডেনিজ অ্যাবট। ১৯৯৮ সালে ক্যান্সারে আক্রান্ত হয়ে ফিলিপ পরলোক গমন করেন। "Philip Abbott Biography"। www.imdb.com।  "PHILIP ABBOTT BIO"। www.in.com। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৫।  "Mini Bio"। www.imdb.com।  "Philip Abbott Death"। www.findagrave.com।  উইকিমিডিয়া কমন্সে ফিলিপ অ্যাবট সংক্রান্ত মিডিয়া রয়েছে। Biography প্রবেশদ্বার Film প্রবেশদ্বার ইন্টারনেট মুভি ডেটাবেজে Philip Abbott (ইংরেজি) অলমুভিতে ফিলিপ অ্যাবট ফাইন্ড এ গ্রেইভে ফিলিপ অ্যাবট (ইংরেজি)
১৯২২ চৌরী-চৌরা ঘটনা

চৌরী-চৌরা ঘটনা ঘটেছিল ভারতবর্ষে ব্রিটিশ শাসনামলে অসহযোগ আন্দোলন চলাকালে। ৪ই ফেব্রুয়ারি ১৯২২ খ্রিষ্টাব্দ তারিখে ব্রিটিশ ভারতের উত্তর প্রদেশের অন্তর্ভুক্ত গোরক্ষপুর জেলায় অবস্থিত চৌরী-চৌরাতে অসহযোগ আন্দোলন-এ অংশগ্রহণকারী বিক্ষোভকারীদের ওপর পুলিশ নির্যাতন শুরু করলে আন্দোলনকারীরা পুলিশকর্মীদের তাড়া করে ও পুলিশকর্মীরা থানায় আশ্রয় গ্রহণ করে।এই অবস্থায় বিক্ষোভকারীরা এক হিংসাত্মক ও ধ্বংসাত্মক কার্যক্রমে লিপ্ত হয়ে পড়ে: তারা একটি পুলিশ থানায় আগুন দেয় এবং প্রত্যুত্তরে পুলিশ গুলি চালায়। এই ঘটনায় ৩ জন নাগরিক এবং ২৩ জন পুলিশ সদস্যের মৃত্যু হয়। আন্দোলনে হিংসার অনুপ্রবেশের জন্য গান্ধীজি অসহযোগ আন্দোলন স্থগিত করে দেয়। সুভাষচন্দ্র বসু গান্ধীজির এই সিদ্ধান্তের তীব্র সমালোচনা করে একে "Himalayan Blunder" বলে অভিহিত করেছেন । ১৯২০ সালের প্রথম দিকে, ভারতীয়রা, গান্ধীজীর নেতৃত্বে, অহিংসার আন্দোলন-এ যুক্ত ছিল যা পরে অসহযোগ আন্দোলন নামে ভূষিত হয়। সত্যাগ্রহ নামে পরিচিত এক অহিংসার আন্দোলনের মাধ্যমে, বিক্ষোভ সাজানো হয়েছিল ভারতীয় জাতীয় কংগ্রেস-এর নেতৃত্বে, অত্যাচারী সরকারের দ্বারা নিয়ন্ত্রিত ব্যবস্থাকে চ্যালেঞ্জ করবার জন্য যার নাম ছিল রাওলাট আইন। এই ঘটনাটির দুদিন আগে অর্থাৎ ২রা ফেব্রুয়ারি, ১৯২২ সালে, স্বেচ্ছাসেবকেরা বাজারে মাংসের দাম বাড়ানোর প্রতিবাদে এক অসহযোগ আন্দোলনে যোগদান করে। এখানে কিছু মানুষদের স্থানীয় পুলিশেরা মারে এবং দলের নেতাদের জেলে পুরে দেয়। যা করেছিল চৌরী-চৌরা পুলিশ স্টেশনের পুলিশেরা। প্রত্যুত্তরে ৪ই ফেব্রুয়ারি পুলিশের বিরুদ্ধে এক প্রতিবাদের আয়োজন করা হয় লোকাল বাজার এলাকায়। ৪ই ফেব্রুয়ারি, প্রায় ২০০০-২৫০০ জড়ো হয়েছিল এবং চৌরী চৌরা বাজারের দিকে মিছিল করে যেতে শুরু করে। তারা বাজারে জায়গায় একটি মদের দোকান প্রহরী করতে জড়ো হয়। একজন নেতা গ্রেফতার হয়। কিছু জন লোকাল পুলিশ স্টেশনের সামনে জড়ো হয়ে স্লোগান দিতে থাকে তাদের নেতাকে ছাড়াবার জন্য। ভিড় বাজারের দিকে বাড়তে শুরু করে এবং সশস্ত্র পুলিশ ওই ভিড়কে সামলাবার জন্য প্রেষিত হয়। ওই ভিড়কে ভয় দেখাবার জন্য এবং সামলাবার জন্য পুলিশেরা খোলা হাওয়াতে ওপরের দিকে গুলি ছুঁড়তে থাকে। এই সময়ই প্রতিবাদীরা উত্তেজিত হয়ে পরে এবং পুলিশের দিকে ঢিল ছুঁড়তে শুরু করে। পরিস্থিতি যখন হাতের বাইরে বেরিয়ে যায় তখন ভারতের সাব-ইন্সপেক্টর গুলি চালাতে বলে। তার ফল হিসেবে মারা যায় ৩ জন সাধারণ মানুষ, এবং আরও অনেক মানুষ আহত হয়। এত ভিড়ের মধ্যে পুলিশ সামাল দিতে পারেনি। আর গুলি চালানোর ঘটনা প্রতিবাদীদের আরও ক্ষুদ্ধ করে তোলে এবং প্রতিবাদীরা পুলিশ চৌকির ভিতরে ঢুকে পরে এবং পুলিশ চৌকি জ্বালিয়ে দেয়। যেখানে ২৩ জন ভারতীয় পুলিশ ভিতরে আটক অবস্থায় মারা যায়। বেশিরভাগ পুলিশদেরই পুড়িয়ে মেরে দেওয়া হয়েছিল। মৃত্যুর সংখ্যা নিয়ে এখনও অবধি চর্চা চলে যে ২২ না ২৩ জন পুলিশ মারা গেছিল, আসলে এই দ্বিধাটি রয়েছে কারণ ঘটনার পরে একজন আহত পুলিশ মারা গেছিলেন বলে। Shahid Amin, Event, Metaphor, Memory: Chauri Chaura, 1922–1992. Berkeley, CA: University of California Press, 1995. Nishant Batsha, "Gandhi and Chauri Chaura" Intersections, vol. 10, no. 3 (Autumn 2009), pp. 28–41. A Complete Portal of Chauri Chaura describing the history of Chauri Chaura incident Event, Metaphor, Memory - Chauri Chaura 1922-92 by Shahid Amin Longman History & Civics Icse 10 By Singh Vipul। ২০০৯। পৃষ্ঠা 91।  Gandhi: A Political and Spiritual Life By Kathryn Tidrick। ২০০৬। পৃষ্ঠা 176-180।  History of Modern India: 1707 A.D. to Upto 2000 A.D. By Radhey Shyam Chaurasia। ২০০২। পৃষ্ঠা 355।
লালা লাজপত রায়

লালা লাজপত রায়(২৮ জানুয়ারি ১৮৬৫- ১৭ নভেম্বর ১৯২৮ )(ইংরেজি: Lala Lajpat Rai; গুরুমুখী: ਲਾਜਪਤ ਰਾਏ) একজন ভারতীয় স্বাধীনতা সংগ্রামী । তিনি পাঞ্জাব কেশরি নামেও পরিচিত। তিনি পাঞ্জাব ন্যাশনাল ব্যাঙ্ক ও লক্ষ্মী বিমা কোম্পানী স্থাপন করেছিলেন। তিনি ভারতীয় জাতীয় কংগ্রেসের চরমপন্থী দলের লাল-বাল-পালের অন্যতম নেতা। ১৯২৮ সালে সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠিচার্জে গভীর ভাবে আহত হন। ১৯২৮ সালের ১৭ নভেম্বর তাঁর মৃত্যু হয়। ১৮৬৫ সনের ২৮ জানুয়ারি তারিখে পাঞ্জাবে লালা লাজপত রায় জন্মগ্রহণ করেন।। তার পিতার নাম মুন্সি রাধাকৃষ্ণণ আজাদ। তিনি কিছুসময়কাল হরিয়াণার রোহতক এবং হিসার শহরে উকালতি করেন। তিনি ভারতীয় জাতীয় কংগ্রেস দলের অন্যতম নেতা ছিলেন। বাল গঙ্গাধর তিলক ও বিপিন চন্দ্র পালের সহিত তিনি লাল-বাল-পাল নামেই বিখ্যাত ছিলেন। এই তিন নেতারাই ভারতে সর্বপ্রথম ব্রিটিশ থেকে ভারতের স্বাধীনতার দাবী করেন। পরবর্তী সময়ে সমগ্র ভারতবাসী এই আন্দোলনে জড়িয়ে পড়ে। তিনি স্বামী দয়ানন্দ সরস্বতীর সহিত আর্য সমাজকে পাঞ্জাবে জনপ্রিয় করে তোলেন। তিনি অনেক স্থানে দুর্ভিক্ষের সময় শিবির স্থাপন করে লোকের সেবা করেছেন। ১৯২৮ সনের ৩০ অক্টোবর তিনি সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠি চার্জে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সনের ১৭ নভেম্বর তারিখে তার মৃত্যু হয়। লালা'র মৃত্যুর ফলে সমগ্র দেশ উত্তেজিত হয়ে উঠে। চন্দ্রশেখর আজাদ, ভগৎ সিং, শিবরাম রাজগুরু ও সুখদেব থাপার ও অন্যান্য স্বাধীনতা সংগ্রামীরা লালাজির মৃত্যুর প্রতিশোধ নেওয়ার প্রতিজ্ঞা নেয়। ১৯২৮ সনের ১৭ ডিসেম্বর তারিখে এই স্বাধীনতা সংগ্রামীরা লালা'র মৃত্যুর প্রতিশোধ স্বরূপ ব্রিটিশ পুলিশ অফিসার সন্ডার্সকে গুলি করে হত্যা করে। সন্ডার্সকে হত্যা করার জন্য রাজগুরু, সুখদেব ও ভগত সিংকে ব্রিটিশ সরকারের কারাগার থেকে ফাঁসির আদেশ দেওয়া হয়। এই ভাবে ভারতীয় রাজনীতিতে এক নতুন স্পন্দন সৃষ্টি হয়। লালা লাজপত রায় হিন্দী ভাষায় মধ্যযুগীয় হিন্দুত্ববাদী রাজা শিবাজী ও ভগবান শ্রীকৃষ্ণের জীবনী রচনা করেন। তিনি ভারতে ও বিশেষ করে পাঞ্জাবে পাঞ্জাবী ভাষাকে হটিয়ে হিন্দী ভাষা প্রতিস্হাপনের ক্ষেত্রেও সহযোগিতা করেছিলেন। "সংরক্ষণাগারভুক্ত অনুলিপি"। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৫।
তৃতীয় মহম্মদ মহবত খানজী

তৃতীয় মহম্মদ মহবত খানজী (২রা আগস্ট, ১৯০০- ৭ই নভেম্বর, ১৯৫৯) জুনাগড় রাজ্যের একাদশ ও শেষ নবাব ছিলেন। তৃতীয় মহম্মদ মহবত খানজী জুনাগড় রাজ্যের দশম নবাব মহম্মদ রসুল খানজীর কনিষ্ঠ পুত্র ছিলেন। তার মাতার নাম ছিল আয়েশা বিবি। অজমের শহরে অবস্থিত মেয়ো কলেজ থেকে তিনি উচ্চশিক্ষা লাভ করেন। ১৯১১ খ্রিষ্টাব্দের ২২শে জানুয়ারি পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৯২০ খ্রিষ্টাব্দের ৩১শে মার্চ পর্যন্ত তিনি রাজপ্রতিনিধি পরিষদের তত্ত্বাবধানে রাজত্ব করেন। তৃতীয় মহম্মদ মহবত খানজী ১৯২১ খ্রিষ্টাব্দের ৭ই এপ্রিল মুনাওয়ার জাহানকে, ১৯২৩ খ্রিষ্টাব্দের ২৭শে এপ্রিল আমনা বিবিকে, ১৯২৩ খ্রিষ্টাব্দের ৩০শে অক্টোবর অমন বিবিকে, ১৯২৫ খ্রিষ্টাব্দের ৮ই জুলাই মোতি বিবিকে, ১৯৩২ খ্রিষ্টাব্দের ৯ই নভেম্বর দদিবা সাহিবাকে এবং ১৯৪৫ খ্রিষ্টাব্দের ২৬শে জুলাই সাঈদা সুলতানাকে বিবাহ করেন। তিনি মহম্মদ দিলাওয়ার খানজী, মহম্মদ হিম্মত খানজী, মহম্মদ শমসের খানজী, মহম্মদ ইকবাল খানজী, মহম্মদ সাখাওয়াত খানজী, গুলাম মহম্মদ খানজী, মহম্মদ ইউসুফ খানজী, মহম্মদ সাদিক খানজী, মহম্মদ শাহরিয়ার খানজী ও সাঈদ আলী খানজী নামক দশজন পুত্র এবং তাজ বখতে, উমরাও বখতে, ইনায়ত বখতে, রহেব বখতে, উনরাও বখতে, কুলসুম বখতে, সুলতান বখতে, নূর বখতে, জোহরা বখতে ও রাহাত বখতে নামক দশজন কন্যার জনক ছিলেন। ১৯৪৭ খ্রিষ্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। তৃতীয় মহম্মদ মহবত খানজী ১৯৪৭ খ্রিষ্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তার রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে। ১৯১১ খ্রিষ্টাব্দে তৃতীয় মহম্মদ মহবত খানজীকে দিল্লি দরবার স্বর্ণ পদক প্রদান করা হয়। তাকে ১৯৩৭ খ্রিষ্টাব্দের ১৯শে জুন ব্রিটিশ সেনাবাহিনীর সাম্মানিক ক্যাপ্টেন পদ প্রদান করা হয়। ১৯৪২ খ্রিষ্টাব্দের ২১শে জুলাই তাকে বাহিনীর মেজর পদে এবং ১৯৪৬ খ্রিষ্টাব্দের ১৫ই অক্টৈবর কর্ণেল পদে উন্নীত করা হয়। ১৯৪৮ খ্রিষ্টাব্দে তাকে পাকিস্তান সরকারের তরফে নিশান-ই-কায়েদ-ই-আজম পুরস্কারে সম্মানিত করা হয়। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।  "Indian Independence Act 1947 (c.30)" (পিডিএফ)। Original Statute from The UK Statute Law Database। Office of Public Sector Information, National Archives, UK। সংগ্রহের তারিখ ২০১০-০৪-৩০।  Yājñika, Acyuta; Sheth, Suchitra (2005)। The Shaping of Modern Gujarat: Plurality, Hindutva, and Beyond। Penguin Books India। পৃষ্ঠা 328। আইএসবিএন 9780144000388। সংগ্রহের তারিখ ২৬শে জানুয়ারি, ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
সুন্দরগঞ্জ উপজেলা

সুন্দরগঞ্জ বাংলাদেশের গাইবান্ধা জেলার অন্তর্গত একটি প্রশাসনিক এলাকা। সুন্দরগঞ্জ'র নাম করণের সঠিক কোন তথ্য না থাকলেও বিভিন্ন জনশ্রুতি বা কিংবদিন্তর মাধ্যমে "সুন্দরগঞ্জ" নামটা পাওয়া যায়। এই জনপদের উপর দিয়ে তিস্তা, ব্রক্ষপুত্র নদ ও ঘাঘট নদী প্রবাহিত। কথিত আছে, নদীর পার্শ্বে একটি গঞ্জ বা বাজার অবস্থান করতো। এবং ব্যবসা-বাণিজ্যের জন্য এই গঞ্জর নাম ডাক ছিল। গঞ্জের লোকজনের আচার-আচারণ, স্বভাব-চরিত্র এবং চেহারা সুন্দর থাকায় এ জনপদের নাম হয় সুন্দরগঞ্জ। আরেকটি কিংবদিন্ততে বলা হয়েছে, তাজ হাটের রাজা গোপাল রায় বাহাদুরের পুত্র ছিল সুন্দর লাল বাহাদুর। তিনি খাজনা আদায়ের জন্য অত্র এলাকায় আসতেন ও মেলার প্রচলন করেন। রাজার পুত্রের নাম অনুসারে এলাকার নাম হয় সুন্দরগঞ্জ। আবার, অনেকের মতে, ষাটের দশকের প্রথম দিকে এ এলাকায় ১৩টি ইন্দিরা ছিল এবং এখানকার পাড়ায় সুন্দর সুন্দর মহিলা থাকত। তারা এই ইন্দিরাগুলোতে গোসল করত। এছাড়া প্রতি বছর মহররম মাস উদযাপনের লক্ষে বিভিন্ন এলাকা থেকে আগত লোকজনের সমারোহ ঘটত। উক্ত লোক সমাগম বা লোকের সমারোহকে গঞ্জ এবং সুন্দরী মহিলাদের বাস এর সমন্বয়ে এ উপজেলার নাম করন হয়েছে সুন্দরগঞ্জ। সুন্দরগঞ্জ উপজেলা ৪.২৬.৫২ বর্গকিলোমিটার এলাকাজুড়ে বিস্তৃত। এই উপজেলার উত্তরে রংপুর জেলার পীরগাছা উপজেলা, কুড়িগ্রাম জেলার উলিপুর উপজেলা, দক্ষিণে গাইবান্ধা সদর উপজেলা ও সাদুল্লাপুর উপজেলা, পূর্বে কুড়িগ্রাম জেলার চিলমারী উপজেলা ও চর রাজিবপুর উপজেলা, পশ্চিমে রংপুর জেলার পীরগাছা উপজেলা, মিঠাপুকুর উপজেলা ও সাদুল্লাপুর উপজেলা। সুন্দরগঞ্জ থানা ১৮৭৫ সালে প্রতিষ্ঠিত হয়। ১৯৮৩ সালে এটি উপজেলায় রূপান্তরিত হয়। এটি ১টি পৌরসভা, ১৫টি ইউনিয়ন পরিষদ, ১১০টি মৌজা এবং ১৮৯টি গ্রাম নিয়ে গঠিত। এদের মধ্যে সুন্দরগঞ্জ শহর এলাকা দুটি মৌজা নিয়ে গঠিত। শহরটি ২০০৩ সালে পৌরসভায় রূপান্তরিত হয়। শহরের আয়তন ৫ বর্গকি.মি.। ইউনিয়নসমূহ : বামনডাঙ্গা ইউনিয়ন, সোনারায় ইউনিয়ন, তারাপুর ইউনিয়ন, বেলকা ইউনিয়ন, দহবন্দ ইউনিয়ন, সর্বানন্দ ইউনিয়ন, রামজীবন ইউনিয়ন, ধোপাডাঙ্গা ইউনিয়ন, ছাপরহাটী ইউনিয়ন, শান্তিরাম ইউনিয়ন, কঞ্চিবাড়ী ইউনিয়ন, শ্রীপুর ইউনিয়ন, চন্ডিপুর ইউনিয়ন, কাপাসিয়া ইউনিয়ন, হরিপুর ইউনিয়ন জনসংখ্যা ৪,৬১,৯২০; পুরুষ ২,২৬,১১৮ (৪৮.৯৫%), মহিলা ২,৩৫,৮০২ (৫১.০৪%), মুসলিম ৮৯.৯৯%, হিন্দু ৯.৩০% এবং অন্যদের ০.৭১%। সাক্ষরতার হার ৭৮.১৩% (২০১১ সালের শুমারী)। পুরুষ ৮২.৬৩% এবং মহিলা ৭৩.৬৩%। শিক্ষা প্রতিষ্ঠান কলেজ : ১৭টি, সুন্দরগঞ্জ উপজেলার একমাত্র সরকারি কলেজ সুন্দরগঞ্জ ডি ডব্লিউ সরকারি কলেজ সরকারি প্রাথমিক বিদ্যালয়:২৫৯টি। প্রধান পেশাসমূহঃ কৃষি ৪৮.৫৭%, কৃষি শ্রমিক ২৯.৬৪%, দিনমজুরি শ্রমিক ২.০৬%, বাণিজ্য ৬.৬৩.%, সেবা ২.৫৯%, মৎস্য ১.২৫%, অন্যান্য ৯.২৬%। বামনডাঙ্গা জমিদার বাড়ি তিস্তা সৌরবিদ্যুৎ কেন্দ্র বেক্সিমকো সোলার পাওয়ার প্লান্ট, তারাপুর আলীবাবা থিমপার্ক,তারাপুর সরোবর পার্ক এন্ড রিসোর্ট,সোনারায় উপজেলা স্বাস্থ্য কমপ্লেক্স ১, ইউনিয়ন সাব সেন্টার ৩, ফ্যামিলি ওয়েলফেয়ার সেন্টার ৪, কমুউনিটি ক্লিনিক ৫৫ হাফিজুর রহমান প্রামাণিক শামীম হায়দার পাটোয়ারী, সংসদ সদস্য সুন্দরগঞ্জ, গাইবান্ধা-১ মঞ্জুরুল ইসলাম লিটন সাবেক সংসদ সদস্য গাইবান্ধা জেলা রংপুর বিভাগ বাংলাপিডিয়ায় সুন্দরগঞ্জ উপজেলা
চিমনি ব্রেস্ট

চিমনি ব্রেস্ট (ইংরেজি: Chimney breast) ফায়ারপ্লেসের সম্মুখে থাকা দেয়ালের একটি অংশ। একটি চিমনি ব্রেস্ট নিরসনে যে কারণগুলি বিবেচনার প্রয়োজন পড়েঃ অগ্নি নির্বাপক ধ্বনি নিরোধক প্রতিবেশীদের চিমনির উপর প্রভাব স্যাঁতসেঁতে প্রতিরোধ বায়ুচলাচল Jack Stroud Foster; Roger Greeno (২০০৭)। Structure and Fabric। Prentice Hall। পৃষ্ঠা 190। আইএসবিএন 0-13-197094-1।
২০১৫ এসিসি টুয়েন্টি২০ কাপ

২০১৫ এসিসি টুয়েন্টি২০ কাপ এশিয়ান ক্রিকেট কাউন্সিল কর্তৃক আয়োজিত এসিসি টুয়েন্টি২০ কাপ ক্রিকেট প্রতিযোগিতার ৫ম আসর। ২৫-৩০ জানুয়ারি, ২০১৫ তারিখে সংযুক্ত আরব আমিরাতে এ প্রতিযোগিতাটি অনুষ্ঠিত হয়। ওমান ক্রিকেট দল প্রতিযোগিতার শিরোপার জয় করে। দলটি ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করে। রাউন্ড-রবিন পদ্ধতিতে খেলার পর ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকে মর্যাদা লাভ করায় তারা এ প্রতিযোগিতায় অংশগ্রহণ করেনি। দলগুলো আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে। নির্দেশিকা: জয় - ২ পয়েন্ট টাই বা ফলাফল না হলে - ১ পয়েন্ট পরাজয় - ০ পয়েন্ট মালয়েশিয়া টসে জয়ী হয়ে ব্যাটিংয়ের সিদ্ধান্ত নেয়। সৌদি আরব টসে জয়ী হয়ে ফিল্ডিংয়ের সিদ্ধান্ত নেয়। কুয়েত টসে জয়ী হয়ে ব্যাটিংয়ের সিদ্ধান্ত নেয়। সৌদি আরব টসে জয়ী হয়ে ফিল্ডিংয়ের সিদ্ধান্ত নেয়। সিঙ্গাপুর টসে জয়ী হয়ে ব্যাটিংয়ের সিদ্ধান্ত নেয়। ওমান টসে জয়ী হয়ে ব্যাটিংয়ের সিদ্ধান্ত নেয়। সিঙ্গাপুর টসে জয়ী হয়ে ব্যাটিংয়ের সিদ্ধান্ত নেয়। মালদ্বীপ টসে জয়ী হয়ে ব্যাটিংয়ের সিদ্ধান্ত নেয়। সৌদি আরব টসে জয়ী হয়ে ব্যাটিংয়ের সিদ্ধান্ত নেয়। ওমান টসে জয়ী হয়ে ফিল্ডিংয়ের সিদ্ধান্ত নেয়। সৌদি আরব টসে জয়ী হয়ে ব্যাটিংয়ের সিদ্ধান্ত নেয়। মালয়েশিয়া টসে জয়ী হয়ে ব্যাটিংয়ের সিদ্ধান্ত নেয়। সৌদি আরব টসে জয়ী হয়ে ফিল্ডিংয়ের সিদ্ধান্ত নেয়। ওমান টসে জয়ী হয়ে ব্যাটিংয়ের সিদ্ধান্ত নেয়। সিঙ্গাপুর টসে জয়ী হয়ে ব্যাটিংয়ের সিদ্ধান্ত নেয়। ২০১৫ আইসিসি বিশ্ব টুয়েন্টি২০ বাছাইপর্ব http://asiancricket.org/index.php/news/october-2014/2992 "Kuwait Squad"। ESPN Cricinfo। সংগ্রহের তারিখ ২৩ জানুয়ারি ২০১৫।  "Malaysia Squad"। ESPN Cricinfo। সংগ্রহের তারিখ ২৩ জানুয়ারি ২০১৫।  "Maldives Squad"। ESPN Cricinfo। সংগ্রহের তারিখ ২৩ জানুয়ারি ২০১৫।  "Oman Squad"। ESPN Cricinfo। সংগ্রহের তারিখ ২৩ জানুয়ারি ২০১৫।  "Saudi Arabia Squad"। ESPN Cricinfo। সংগ্রহের তারিখ ২৩ জানুয়ারি ২০১৫।  "Singapore Squad"। ESPN Cricinfo। সংগ্রহের তারিখ ২৩ জানুয়ারি ২০১৫।  "Points table"। ESPN Cricinfo। সংগ্রহের তারিখ ২৭ জানুয়ারি ২০১৫।  ইএসপিএন ক্রিকইনফোতে প্রতিযোগিতার বিবরণ ওয়েব্যাক মেশিনে আর্কাইভকৃত ২১ জুলাই ২০১৯ তারিখে
লালা হর দয়াল

লালা হর দয়াল (ইংরেজি: Lala Har Dayal; হিন্দি: लाला हरदयाल) ভারতের স্বাধীনতা আন্দোলনের একজন সক্রিয় স্বাধীনতা সংগ্রামী ছিলেন। তিনি বিদেশে বসবাসকারী ভারতীয়দের ভারতের স্বাধীনতা আন্দোলনে যোগদান করার জন্য প্রেরণা ও উৎসাহিত করেছিলেন । এরজন্য তিনি আমেরিকায় গিয়ে গদর পার্টীর স্থাপন করেন। তিনি প্রবাসী ভারতীয়দের মধ্যে দেশভক্তির অনুভব জাগান যা পরবর্তি সময়ে গভীর হয়ে উঠে। কাকোরী কাণ্ডের পর ১৯২৭ সনের মে মাসে লালা হর দয়ালকে ভারতে ফিরে আনার প্রচেষ্টা চালানো হয় যদিও এতে ব্রিটিশ সরকার অনুমতি না থাকায় প্রয়াস ব্যর্থ হয় । কিন্তু ১৯৩৮ সনে তাকে ভারতে আনার পুনরায় চেষ্টা করলে ব্রিটিশ সরকার অনুমতি দেন কিন্তু ১৯৩৯ সনের ৪ মার্চ তারিখে আমেরিকার ফিলাডেলফিয়া নামক স্থানে রহস্যময় ভাবে তার মৃত্যু হয়। নতুন দিল্লীতে অবস্থিত গুরুদুয়ারা শীশগঞ্জের পিছনে স্থিত চীরখানা মুহল্লে লালা হর দয়াল জন্মগ্রহণ করেন। কেমব্রিজ মিশন স্কুল থেকে লালা হর দয়াল প্রাথমিক শিক্ষাগ্রহণ করেন। তিনি সেন্ট স্টেফেন্স কলেজ থেকে সংস্কৃত বিষয়ে স্নাতক ডিগ্রী লাভ করেন। পাঞ্জাব বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রী লাভ করেন। লালা হর দয়াল লাহোরে এম.এ. অধ্যয়ণরত সময়ে লাহোরে যুবকের মনোরঞ্জনের জন্য একটি মাত্র ক্লাবের ব্যবস্থা ছিল। দুর্ভাগ্যবশতঃ একদিন ক্লাবের সচিবের সহিত লালার তুমুল ঝগড়া হয়। ফলে লালা ক্রোধিত হয়ে ইয়ঙ্গ ম্যান ইন্ডিয়া এসোসিয়েশন নামক ক্লাব স্থাপন করে। লালা হর দয়াল অধ্যয়ন করা কলেজে মোহম্মদ আল্লামা ইকবাল নামক একজন অধ্যক্ষ ছিলেন যিনি দর্শনশাস্ত্র পড়াতেন। তাদের দুইজনের সহিত সুগভির মিত্রতার সম্পর্ক ছিল। লালার অনুরোধে মোহম্মদ ইকবাল এসোসিয়েশনের উৎঘাটন সমারোহে অধ্যক্ষতা করার জন্য রাজী হন। এই সমারোহ অনুষ্ঠানে ইকবাল তার প্রসিদ্ধ রচনা সারে জহাঁ সে অচ্ছা গেয়ে শুনান। পরবর্তি সময়ে এই গান ভারতের রাষ্ট্রীয় গানের মর্যদা লাভ করে। লালাজীকে ভারতে ফিরিয়ে নিয়ে আসার সকল প্রয়াস প্রায় অসফল হওয়ার পর ১৯২৭ সনে তিনি ইংল্যান্ডে থেকে যাওয়ার ইচ্ছা প্রকাশ করেন। ইংল্যান্ডে তিনি ড্রাক্ট্রিন্স অফ বোধিসত্ব নামক পুস্তক রচনা করেন। লালাজী ভারতে ফিরে আসবেন কিনা এই সমন্ধে সকল ভারতীয়া নানান মন্তব্য প্রকাশ করেন। কিন্তু দুর্ভাগ্যবশতঃ ১৯৩৮ সনের ৪ মার্চ তারিখে রহস্যজনক ভাবে লালাজীর মৃত্যু হয়। লালাজীর বাল্যবন্ধু লালা হনুমন্ত সহায় মৃত্যুর আগপর্যন্ত বলেছেন যে- লালা হর দয়ালের মৃত্যু স্বাভাবিক ছিলনা, তাকে বিষ প্রয়োগ করে মারা হয়েছে। http://www.indianpost.com/viewstamp.php/Serial%20Number/1231/LALA%20HARDAYAL क्रान्त (২০০৬)। स्वाधीनता संग्राम के क्रान्तिकारी साहित्य का इतिहास (Hindi ভাষায়)। 2 (1 সংস্করণ)। नई दिल्ली: प्रवीण प्रकाशन। পৃষ্ঠা 448-458। আইএসবিএন 81-7783-119-4। উদ্ধৃতি শৈলী রক্ষণাবেক্ষণ: অচেনা ভাষা (link)
সারে জাহাঁ সে আচ্ছা

সারে জাহাঁ সে আচ্ছা (উর্দু: سارے جہاں سے اچھا‎‎; হিন্দি: सारे जहां से अच्छा) বা তারানা-এ-হিন্দি (উর্দু: ترانۂ ہندی‎‎; হিন্দি: तराना ए हिंदी) হলো আল্লামা ইকবাল উর্দু ভাষায় রচিত একটি দেশাত্মবোধক কবিতা। ১৯০৪ খ্রিষ্টাব্দের ১৬ই আগস্ট সাপ্তাহিক পত্রিকা ইত্তেহাদে আল্লামা ইকবাল দ্বারা শিশুদের জন্য রচিত এই কবিতাটি প্রথম প্রকাশিত হয়। পরের বছর লাহোরের গভর্ণমেন্ট কলেজের ছাত্র লালা হর দয়াল ঐ কলেজের শিক্ষক ইকবালকে একটি অনুষ্ঠানে আমন্ত্রণ জানালে সভাপতিত্বের ভাষণের পরিবর্তে তিনি এই কবিতা গেয়ে শোনান। ১৯২৪ খ্রিস্টাব্দে বাং-এ-দরা (উর্দু: بان٘گِ دَرا‎‎) নামক গ্রন্থে তরাণা-এ-হিন্দী নামে এই কবিতাটি প্রকাশিত হয়। সারে জাহাঁ সে আচ্ছা গানটি একশত বছরেরও বেশি সময় ধরে সারা ভারতে সমানভাবে জনপ্রিয়। ১৯৩০-এর দশকে মহাত্মা গান্ধী পুণে শহরের ইয়েরাওয়াড়া কারাগারে বন্দী থাকার সময় এই সঙ্গীতটি একশত বারের বেশি গেয়েছিলেন বলে কথিত আছে। ১৯৫০-এর দশকে সেতারবাদক রবি শঙ্কর এবং কণ্ঠশিল্পী লতা মঙ্গেশকরের নৈপুণ্যে এই গানটি অন্য মাত্রা লাভ করে। দ্রুত এই গানটি ভারতীয় সেনাবাহিনীর কুচকাওয়াজ সঙ্গীতে পরিণত হয়। ১৯৮৪ খ্রিস্টাব্দে ভারতের প্রথম মহাকাশচারী রাকেশ শর্মাকে যখন তৎকালীন প্রধানমন্ত্রী ইন্দিরা গান্ধী মহাকাশ থেকে ভারতকে কেমন দেখতে লাগে তা প্রশ্ন করেন, তখন রাকেশ শর্মা এই গানের প্রথম লাইনটি আবৃত্তি করে তার উত্তর দেন। Pritchett, Frances. 2000. "Tarana-e-Hindi and Taranah-e-Milli: A Study in Contrasts." Columbia University Department of South Asian Studies. Times of India: Saare Jahan Se..., it's 100 now Indian Military Marches ওয়েব্যাক মেশিনে আর্কাইভকৃত ২ মার্চ ২০০৯ তারিখে. India Empowered to Me Is: Saare Jahan Se Achcha, the home of world citizens টেমপ্লেট:আল্লামা ইকবাল
অন্তর্ভুক্তি দিবস (জম্মু ও কাশ্মীর)

অন্তর্ভুক্তি দিবস ভারতের জম্মু ও কাশ্মীর রাজ্যে প্রতি বছর ২৬শে অক্টোবর তারিখে পালিত একটি ছুটির দিন। ১৯৪৭ খ্রিষ্টাব্দের এই দিনে কাশ্মীর ও জম্মু রাজ্যের শাসক মহারাজা হরি সিং ভারতীয় প্রজাতন্ত্রে যোগদানের জন্য সংযুক্তি চুক্তিপত্রে স্বাক্ষর করেন। এই দিন ভারতের জাতীয় সঙ্গীত গেয়ে ভারতের জাতীয় পতাকা উত্তোলন করে উৎসব পালন করা হয়ে থাকে। "J-K Accession Day to be celebrated as Diwali: BJP"। Rediff। ২০১০-১০-২৮ তারিখে মূল থেকে আর্কাইভ করা। সংগ্রহের তারিখ ২০০৭-১২-৩১।  "Accession Day to be celebrated as Diwali: BJP"। Hindustan Times। ২৫ অক্টোবর ২০১০। ৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১১।
রণবীর দণ্ডবিধি

ভারতের জম্মু ও কাশ্মীর রাজ্যের প্রধান ফৌজদারী বিধি হল রণবীর দন্ড বিধি জম্মু ও কাশ্মীর রাজ্য'। এটি ১৯৩২ সাল থেকে চালু আছে (বিক্রম সম্ভাতে র মতে এই বিধি ডোগরা রাজবংশের রাজা রণবীর সিংহের রাজত্বকালে এটি চালু হয়। এই আইনবিধি মেকলের ভারতীয় দন্ড বিধির অনুসরণেই তৈরী হয়। (ইংরেজি)Pasayat, Arijit। "Kunti Devi vs Som Raj And Ors on 23 September, 2004"। Supreme Court of India। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৪।  (ইংরেজি)Singh, Bhim (৬ ফেব্রুয়ারি ২০১০)। "Bitter realities of political history of J&K"। vijayvaani.com। সংগ্রহের তারিখ ১৯ সেপ্টেম্বর ২০১৪।  (ইংরেজি)Lal Kalla, Krishan। The Literary Heritage of Kashmir। Jammu and Kashmir: Mittal Publications। পৃষ্ঠা 75। সংগ্রহের তারিখ ১৯ সেপ্টেম্বর ২০১৪।
ঠনঠনিয়া কালীবাড়ি

ঠনঠনিয়ার শ্রীশ্রীসিদ্ধেশ্বরী কালীমন্দির বা ঠনঠনিয়া কালীবাড়ি কলকাতার ঠনঠনিয়া অঞ্চলে অবস্থিত একটি প্রাচীন কালী মন্দির। এটি কলেজ স্ট্রীট মোড় থেকে একটু দূরে বিধান সরণিতে অবস্থিত। জনশ্রুতি অনুসারে ১৭০৩ খ্রিষ্টাব্দে উদয়নারায়ণ ব্রহ্মচারী নামে জনৈক তান্ত্রিক মাটি দিয়ে সিদ্ধেশ্বরী কালীমূর্তি গড়েন। ১৮০৬ খ্রিষ্টাব্দে শঙ্কর ঘোষ নামে জনৈক ধনাঢ্য ব্যক্তি বর্তমান কালীমন্দির ও পুষ্পেশ্বর শিবের আটচালা মন্দির নির্মাণ করেন ও নিত্যপূজার ব্যয়ভার গ্রহণ করেন। এখানে মায়ের মূর্তি মাটির, প্রতি বছর মূর্তি সংস্কার করা হয়। ঠনঠনিয়া কালীবাড়িতে জ্যৈষ্ঠ মাসে ফলহারিণীর পুজো, কার্তিক অমবস্যায় আদিকালীর পুজো ও মাঘ মাসে রটন্তী কালীর পুজো হয়। "Thanthania Kalibari"। ভারতঅনলাইন.কম। স্যাভিয়ন ট্র্যাভেলস। সংগ্রহের তারিখ ২৭ জানুয়ারি ২০১৫।  আইচ, দেবাশিস (১২ অক্টোবর ২০১৪)। "জয় কালী কলকাতা-ওয়ালি"। আনন্দবাজার পত্রিকা। সংগ্রহের তারিখ ২৬ জানুয়ারি ২০১৫।  "তিলোত্তমার মন্দির"। Rebel With A Destiny। সংগ্রহের তারিখ ২৬ জানুয়ারি ২০১৫। [স্থায়ীভাবে অকার্যকর সংযোগ]
রাস্কিন বন্ড

রাস্কিন বন্ড (জন্ম: ১৯ মে ১৯৩৪) হলেন একজন ব্রিটিশ বংশোদ্ভূত ভারতীয় লেখক। তিনি তার পরিবার নিয়ে ভারতের মুসৌরিতে থাকেন। Our Trees Still Grow in Dehra লেখার জন্য ১৯৯২ সালে তিনি সাহিত্য আকাডেমি পুরস্কার পান। তিনি ১৯৯৯ সালে পদ্মশ্রী এবং ২০১৪ সালে পদ্মভূষণ পুরস্কারে ভূষিত হন। তার বই অবলম্বনে বলিউডে দুর্দান্ত সিনেমা তৈরি হয়েছে। রাস্কিন বন্ড ১৯৩৪ সালে ১৯ই মে জন্মগ্রহণ করেন একটি মিলেট্যারি হাসপাতালে । তার ভাইবোন ছিল এলেন এবং উইলিয়াম। রাস্কিনের পিতা রয়্যাল বিমানবাহিনীতে ছিলেন । যখন বন্ড ৪ বছরের ছিল তখন তার মা আলাদা হয়ে যান এবং এক পাঞ্জাবি-হিন্দুকে বিবাহ করেন। বন্ড তার ছেলেবেলা কাটিয়েছিলেন বিজয়নগর (গুজরাত) এবং শিমলা। ১০ বছর বয়েসে হঠাৎ ১৯৪৪ সালে ম্যালেরিয়ায় তার পিতার মৃত্যু হয়, তারপর থেকে রাস্কিন দেরাদুনে তার নানীর বাড়িতে থাকতেন। তিনি সিমলায় বিশপ কটন স্কুল থেকে পাস করেছেন। বন্ডের ঐতিহাসিক উপন্যাস “এ ফ্ল্যাইট অফ পিয়গন্স” থেকে হিন্দি চলচ্চিত্র জুনুন করা হয়েছে। এটি তৈরি করেছিলেন শশী কাপুর এবং পরিচালনা করেছিলেন শ্যাম বেনেগাল। রাস্কিন বন্ডের ছোট গল্প “সুসানার সেভেন হাসবেনডস” উপর ভিত্তি করে বিশাল ভরদ্বাজের চলচ্চিত্র “৭ খুন মাফ” তৈরি করা হয়েছে। বন্ডের জীবনের বেশির ভাগ কাজ হিমালয়ের পাদদেশে পাহাড় স্টেশন দ্বারা অনুপ্রাণিত, এখানে তিনি তার ছেলেবেলা কাটিয়েছেন। তিনি তার প্রথম উপন্যাস "দ্য রুম অন দ্য রুফ" লিখেছিলেন ১৭ বছর বয়সে এবং এটি প্রকাশিত হয়েছিল যখন তার বয়স ২১ বছর। এই সময়টা দেরাদুনে তার বাড়ির ছাদে ছোট ভাড়া রুমে তার বন্ধুদের সঙ্গে আংশিকভাবে থাকার ভালো অভিজ্ঞতা ছিল। সংগ্রহ দ্য নাইট ট্রেন অ্যাট দৈলী আওর ট্রিস স্টিল গ্রো ইন দেহারা হন্টিংগস্ দ্য আইস্ হাভ ইট গারল্য্যান্ড অফ মেমোরিস গোস্ট স্টরি ফ্রম দ্য রাজ ফ্যানি সাইড আপ আওর ট্রীস স্টিল গ্রও ইন দেহ্রা রেন ইন দ্যা মাওন্টেন্স-নোটস দ্য হিমাল্যয়াস ডাস্ট অন দ্য মাউনটেন্স এ সিজেন অফ গোস্ট ট্যাইগারস ফরেভার এট আইসল্যান্ড অফ ট্রীস উপন্যাস দ্য ইন্ডিয়া আই লাভ ওয়ান্স আপন এ মুনসুন টাইম দ্য পান্থেরস মুন দ্য রোড টু দ্য বাজার দ্য সেন্সুয়ালিস্ট বাই রাস্কিন বন্ড লান্দউর ডেইস- এ রাইটার জারনাল এ ফাইট অফ পিগওন্স রাস্টি রান্স এওয়ে সিন্স ফ্রম এ রাইটারস লাইফ ভাগ্রান্তস ইন দ্য ভ্যালি উইথ লাভ ফ্রম দ্য হিলস রোডস টুঁ মুসৌরী দ্য রুম অন দ্য রুফ দিল্লী ইজ নট ফার মাহারাণী টেলস অফ ফশটারগঞ্জ অল রোডস লিড টু গঙ্গা রোডস টু মুসৌরি অ্যাঙ্গরি রিভার চিলড্রেন অমনিবাস অ্যনিমেল স্টোরিস ফানি সাইড আপ দ্য ব্লু আমব্রেলা দিল্লী ইজ নট ফার দ্য কাসমিরি স্টোরিটেলার দ্য ইন্ডিয়ান কাউন্সিল ফর চাইল্ড এডুকেশন তাকে ভারতে শিশুদের সাহিত্যের বৃদ্ধি করার অগ্রণী ভূমিকাকে স্বীকৃত দিয়েছে। তাকে ১৯৯২ সালে আওর ট্রীস স্টিল গ্রও ইন দেহ্রা’র জন্য সাহিত্য একাডেমি পুরস্কারে সম্মানি করা হয়। তিনি ১৯৯৯ সালে পদ্মশ্রী এবং ২০১৪ সালে পদ্মভূষণ পান। Ruskin Bond celebrates 25th anniversary of Penguin in Bangalore ওয়েব্যাক মেশিনে আর্কাইভকৃত ৩ সেপ্টেম্বর ২০১২ তারিখে EF News International Two anniversaries and a book launch Ipaimpress.com - International Press Association publication উইকিউক্তিতে রাস্কিন বন্ড সম্পর্কিত উক্তির সংকলন রয়েছে। উইকিমিডিয়া কমন্সে রাস্কিন বন্ড সংক্রান্ত মিডিয়া রয়েছে। বন্ডের প্রোফাইল রাস্কিন বন্ডের প্রোফাইল এবং বই রাস্কিন বন্ডের সাক্ষাৎকার রাস্কিন বন্ডের কবিতা আবৃত্তির ২ টি ভিডিও "The skeleton in the cupboard." টাইমস অফ ইন্ডিয়ায় প্রকাশিত ছোট গল্প আর্কাইভইজে আর্কাইভকৃত ২০১৩-০১-০৩ তারিখে Walk the talk with Ruskin Bond on এনডিটিভি রাস্কিন বন্ডের লেখা বই ওয়েব্যাক মেশিনে আর্কাইভকৃত ১৪ সেপ্টেম্বর ২০১৪ তারিখে